ემილიო ბუტრაგენიო
ემილიო ბუტრაგენიო (ესპ. Emilio Butragueño; დ. 22 ივლისი, 1963, მადრიდი, ესპანეთი) — ესპანელი ფეხბურთელი, თამაშობდა თავდამსხმელის პოზიციაზე რეალ მადრიდის და ესპანეთის ეროვნული საფეხბურთო ნაკრების შემადგენლობაში. 1986 წლის მექსიკის მსოფლიო ჩემპიონატის და 1990 წლის იტალიის მსოფლიო ჩემპიონატის მონაწილე. ბუტრაგენიო რეალ მადრიდის ახალგაზრდული აკადემიის, ლა ფაბრიკას აღზრდილია. კლუბში ასპარეზობისას ის გამოკვეთილი ლიდერი იყო და მისი თამაში დიდად განსაზვრავდა მაშინდელი „რეალის“ ასპარეზობას. მეტოქის საჯარიმოში სწრაფი და დაუნდობელი მოქმედებების გამო ბუტრაგენიოს El Buitre (ორბი) უწოდეს. 1986 და 1987 წლებში ბუტრაგენიო France Football-მა ევროპის საუკეთესო ფეხბურთელების სამეულში შეიყვანა და ბრინჯაოს ბურთით დააჯილდოვა.